DKR-KABUM-20-WA-004-wylie
<div class="wylie-content"
@#/_/snyan brgyud snying gi gsang mdzod las/_yi dam zhi ba rdo rje sems pa'i phyi sgrub bdag bskyed du zhal bsgyur ba'i rgyun gyi rnal 'byor bde chen snying bcud bzhugs/__na mo gu ru badz+ra satwa ya/_/paN chen bi ma las snyan brgyud du gdams pa rgyud sde bzhi 'brel gyi rdo rje sems dpa'i phyi sgrub kyi man ngag bdag bskyed kyi tshul du nyams su len par 'dod pas/_thog mar skyabs sems ni/_bla ma rdo rje sems dpa' ni:_rang ngo rig pas skyabs su mchi:_ma rtog srid las bsgral ba'i phyir:_gnas lugs rdo rje'i sems mchog bskyed:_lan gsum bya/_bskyed bzlas dngos ni/_a:_chos kun stong pa'i thig ler sbyangs:_de yi ngang las 'od gsal ba'i:_ye shes rol pa'i snod bcud dbus:_pad dkar zla ba rgyas pa'i steng:_hU~M las chu shel ltar 'tsher ba'i:_'od kyis snod bcud don gnyis byas:_yongs gyur bcom ldan rdo rje sems:_dri med zla ba rgyas pa'i mdog:_mtshan dpe'i gzi byin mchog tu 'bar:_zhi 'dzum tshul dgu'i sgeg pa'i sku:_rin chen dar gyi rgyan chas mdzes:_phyag g.yas rdo rje thugs kar gtod:_g.yon pas dril bu dku la brten:_sems dpa'i skyil krung 'od zer 'bar:_rgyal kun spro dang bsdu ba yi:_bdag po mchog tu yang dag bzhugs:_sangs rgyas rnams ni thams cad kyi:_rdo rje'i gsang ba gsum du rdzogs:_zhes de bzhin gshegs pa thams cad kyi ye shes kyi sku yi khyab bdag tu rnam pa zhal phyag gsal zhing*/_'bras bu'i rdo rje sems dpa'i nga rgyal brtan pa dang*/_zag med kyi sku dang ye shes mtshon pa'i dag pa dran pa la bslab pa sku rdo rje lam gyi rnal 'byor dang*/_thugs kar zla steng ye shes sems:_rdo rje'i lte bar hU~M sngags 'bar:_'od kyis snang srid bde ba che:_rol pa chen por khyab brdal shar:_zhes 'od zer spro bsdus don gnyis sgrub cing snod bcud bde stong ye shes kyi 'khor lor mos pas rigs sngags yi ge brgya pa ci nus su bzla ba gsung rdo rje lam gyi rnal 'byor dang*/_de ltar gsal ba'i lhar snang*/_snod bcud 'od zhu rang la thim:_de yang mi dmigs 'od gsal ngang:_snang grags rig gsum rdo rje gsum:_gdod nas dag mnyam chen por rdzogs:_zhes pas lha sngags kyi spros pa dbyings su bsdus nas chos nyid rang bab kyi gnas lugs ma bcos pa'i ngang bskyang*/_slar yang snang grags rig pa rdo rje gsum gyi 'khor lor dag pa'i snang ba gsum lam du khyer ba ni thugs rdo rje lam gyi rnal 'byor te/_de dag gis skye 'chi bar do sku gsum gyi lam du byed pa'i man ngag gi snying po zab dril du gdams pa'o/_/zhes pa'ang zab gsang 'di nyid la sngon smon rten 'brel gyis chos kyi bdag por grub pa'i rnal 'byor pa klong chen ye shes rdo rjes bsnyen sgrub nyams bzhes kyi dad mos 'bad rtsol chen pos yang yang bskul ba ltar zab mo 'di nyid rang skal du thob pa pad+ma 'od gsal mdo sngags gling pa klong chen nam mkha' 'od gsal gyis gter gzhung rtsa ba'i man ngag ltar bris pas 'gro kun khyab bdag rdo rje sems dpa'i gsang gsum ye shes kyi dkyil 'khor du gcig char 'jug pa'i rgyu kho nar gyur cig_/mang+ga laM/_dge'o//__//
Debug data: